Document ID: /roh_data/filtered/swiss_laws_in_ROHinterleaved.jsonl.gz/19839

This text was translated from DE into Rumantsch Grischun.

Jede prozessfähige Partei kann sich im Prozess vertreten lassen. Zur berufsmässigen Vertretung sind befugt:a. in allen Verfahren: Anwältinnen und Anwälte, die nach dem Anwaltsgesetz vom 23. Juni 2000 berechtigt sind, Parteien vor schweizerischen Gerichten zu vertreten;b. vor der Schlichtungsbehörde, in vermögensrechtlichen Streitigkeiten des vereinfachten Verfahrens sowie in den Angelegenheiten des summarischen Verfahrens: patentierte Sachwalterinnen und Sachwalter sowie Rechtsagentinnen und Rechtsagenten, soweit das kantonale Recht es vorsieht;c. in den Angelegenheiten des summarischen Verfahrens nach Artikel 251 dieses Gesetzes: gewerbsmässige Vertreterinnen und Vertreter nach Artikel 27 SchKG;d. vor den Miet- und Arbeitsgerichten beruflich qualifizierte Vertreterinnen und Vertreter, soweit das kantonale Recht es vorsieht. Die Vertreterin oder der Vertreter hat sich durch eine Vollmacht auszuweisen. Das Gericht kann das persönliche Erscheinen einer vertretenen Partei anordnen. SR 935.61 SR 281.1

Mintga partida ch’è capabla da processar po sa laschar represchentar en il process. Da represchentar professiunalmain las partidas èn autorisads:a. en tut las proceduras: advocats ch’èn autorisads da represchentar partidas davant dretgiras svizras tenor la Lescha dals 23 da zercladur 2000 davart las advocatas ed ils advocats;b. davant l’autoritad da mediaziun, en dispitas dal dretg patrimonial en la procedura simplifitgada sco er en chaussas da la procedura summarica: curaturs patentads sco er agents da dretg, uschenavant ch’il dretg chantunal prevesa quai;c. en chaussas da la procedura summarica tenor l’artitgel 251 da questa lescha: represchentants professiunals tenor l’artitgel 27 LSC;d. davant dretgiras da locaziun e da lavur: represchentants cun las qualificaziuns professiunalas, uschenavant ch’il dretg chantunal prevesa quai. Il represchentant sto sa legitimar tras in plainpudair. La dretgira po ordinar ch’ina partida represchentada stoppia sa preschentar persunalmain davant dretgira. SR 935.61 SR 281.1